b'\n_START_ARTICLE_\nKapela Svete Trojice, Skakovci\n_START_SECTION_\nIz zgodovine\n_START_PARAGRAPH_\nPostavljena je bila leta 1832 v zahvalo, ker so bili va\xc5\xa1\xc4\x8dani obvarovani kolere, ki je razsajala po vsej takratni mad\xc2\xad\xc5\xbearski dr\xc5\xbeavi in zahtevala prek 200.000 \xc5\xbertev. Takratni \xc5\xbeupnik Franc Bernjak, dekan Slovenske okrogline, je ob blagoslovitvi kapele v ma\xc5\xa1nem nagovoru to tudi povedal._NEWLINE_Leta 1891 je bila dozidana in 1991 ponovno popolnoma obnovljena in \xc5\xa1kof dr. Franc Kramberger jo je ponovno blagoslovil. Kapela meri 7 m krat 3 m. Zidana je iz opeke, streha pa je dvokapna. Stolp je visok 10 m in je sedaj pokrit z bakreno plo\xc4\x8devino. Oltar je lesen s portatilom in tabernakljem, nad katerim je slika Svete Trojice. Notranj\xc5\xa1\xc4\x8dina in tudi zunanj\xc5\xa1\xc4\x8dina kapele je poslikana s svetimi motivi. Slovesna\xc2\xa0\xc2\xbbbu\xc4\x8da\xc2\xab\xc2\xa0s sveto ma\xc5\xa1o je na troji\xc5\xa1ko nedeljo - vsako leto. Za vzdr\xc5\xbeevanje kapele prispevajo katoli\xc5\xa1ki in evangeli\xc4\x8danski verniki. V njej je 80 kilogramov te\xc5\xbeek zvon, ki je sedaj tudi \xc5\xbee na elektri\xc4\x8dni pogon.\n_START_SECTION_\nArhitektura\n_START_PARAGRAPH_\nKapela je ope\xc4\x8dnata in neogotska. Ima dvonadstropni zvonik. Pokriva jo plo\xc4\x8devinasta streha. Na njej je spominska plo\xc5\xa1\xc4\x8da z letnico 1832 in posvetilo \xc5\xbertvam kolere._NEWLINE_Kapela stoji v kri\xc5\xbei\xc5\xa1\xc4\x8du cest v osrednjem delu vasi.'